Ziemeļlatvija (laikraksts)

Ziemeļlatvija ir reģionālās preses izdevums Latvijā, lielākais Valkas un Smiltenes novada laikraksts. Laikraksta "Ziemeļlatvija" izdevējs ir SIA "Laikraksts Ziemeļlatvija". Laikraksts iznāk otrdienās un piektdienās. Vidējā izdevuma tirāža — 3150 eksemplāru, viena numura vidējā auditorija — 16 000 lasītāju. Laikraksta apjoms — 12—16 lpp. Piektdienās laikraksts iznāk ar televīzijas programmas pielikumu "TVDiena".Dienas mediji Laikraksts dibināts 1925. gadā, pirmais numurs iespiests .

 Vēsture 
Laikraksts ar pārtraukumiem un dažādiem nosaukumiem iznāk kopš 1925. gada. No 1925. līdz 1940. gadam — Ziemeļlatvija, no 1944. — 1953. gadam — "Mūsu Zeme", no 1953. līdz 1989. gadam — "Darba karogs", no 1989. līdz 1992. gadam — "Mūsu Zeme". 1992. gadā laikrakstam tika atjaunots tā vēsturiskais nosaukums — "Ziemeļlatvija".

 Ziemeļlatvija (1925—1940) 
1925.gada pavasarī tika dibināta paju sabiedrību „Ziemeļlatvija" reģionālā laikraksta materiālās bāzes nodrošināšanai. Laikraksta idejiskais iniciators — ievērojamais Valkas izdevējs un grāmatu tirgotājs Jānis Rauska (1873—1967), tādu periodisko izdevumu kā — "Blāzma" (1907—1911), "Laiks" (1911—1939), "Ziemeļ-Latvijas Kalendārs" (1913—1919, līdz 1916. gadam "Ziemeļ-Vidzemes Kalendārs", "Kāvi" (1910—1913) izdevējs.Datu bāze „Latviešu grāmatniecības darbinieki līdz 1918. gadam” Laikraksta "Ziemeļlatvija" sākotnējā tirāža — 3000 eksemplāru. Laikraksts iznāca reizi nedēļā, laika posmā no 1925. līdz 1940. gadam. Līdz 1929.gadam laikrakstu izdeva paju sabiedrība „Ziemeļlatvija", pēc tam izdošanu pārņēma Jānis Rauska. Valsts okupācija un tai sekojošais Otrais pasaules karš laikraksta "Ziemeļlatvija" darbību pārtrauca.

Laikraksta redaktori:
Periods  Redaktors 1925. g. VI — 1925. IX  Kārlis Kraujiņš 1925. g. IX — 1926. g. VI  Augusts Kaksis 1926. g. VI — 1932. g. VI  Nikolajs Bērziņš 1932. g. VI — 1934. g. XII  Eduards Brīvība 1934. g. XII — 1940. g. VIII  Herberts Baltietis

 Mūsu Zeme (1944—1953) 
Reģionālā laikraksta funkcijas 1944. gada janvārī pārņēma LK(b)P Vidzemes apgabala komiteja (Latvijas Komunistiskās Partijas Vidzemes apgabala komiteja). Kopš 1944.gada septembra laikrakstu sāka izdot LK(b)P Valkas apriņķa komiteja un Valkas apriņķa izpildkomiteja. Laikraksts iznāk reiz nedēļā. Sākot ar 1945. gada 10. maiju — 3 reizes nedēļā. Laikraksta apjoms — 1 lapa.

Laikraksta redaktori:
Periods  Redaktors 1944. g. I — 1944. g. XII  Fricis Bergs 1945. g. I — 1945. g. I  E. Krūmiņš, V. O. Rēdere 1945.g. I — 1946.g. X  Ilmārs Īverts 1946. g. X — 1948. g. VIII  Ārija Hermane-Gustavsone 1948. g. VIII — 1949. g. VIII  Pēteris Strautmanis 1949. g. IX — 1953. g. II  Žanis Andersons

 Darba Karogs (1953—1989) 
1953. gada februārī laikrakstam tika piešķirts jauns nosaukums — "Darba Karogs", pilnā nosaukumā — LKP Valkas rajona komitejas un Valkas rajona darbaļaužu deputātu padomes orgāns. Laikrakstu izdeva no 1953.—1989. gadam IV, kad tas atguva iepriekšējo nosaukumu "Mūsu Zeme". Laikraksts iznāca trīs reizes nedēļā, tā apjoms kopš 1956. gada — 4 lapaspuses.

Laikraksta redaktori:
Periods  Redaktors 1953. g. II — 1957. g. XII  Žanis Andersons 1958. g. I — 1959. g. IV  Viktors Leitāns 1959. g. IV — XI  V. Auziņš 1959. g. XI — 1961. g. VI  Viktors Leitāns 1961. g. VI — 1962. g.  Jēkabs Silājs 1963. g. — 1967. g.  Valentīna Kalniņa 1968. g. I — 1976. g. VII  Milda Mūrniece 1976. g. — 1983. g.  Ilze Brice 1983. g. — 1989. g.  Silvija Dorša

 Mūsu Zeme (1989—1992) 
1989. g. 5. maijā laikraksts atguva iepriekšējo nosaukumu "Mūsu Zeme" un šādu vārdu tika izdots līdz 1992. gada 29. aprīlim. "Mūsu Zeme" iznāca trīs reizes nedēļā. Vienlaikus, paralēli Valkas rajona oficiālajam laikrakstam, no 1989. gada oktobra līdz 1991. gada oktobrim tika izdots arī LTF Valkas, Smiltenes un Strenču nodaļas informatīvais biļetens „Ziemeļlatvija", kura redaktors bija Vents Armands Krauklis, bet redakcijas adrese: Valka, Zvaigžņu iela 12.

Laikraksta redaktori:
Periods  Redaktors 1989. g. V — 1992. g. II  Silvija Dorša 1992. g. III — 1992. g. IV  Vents Armands Krauklis

 Ziemeļlatvija (kopš 1992. gada) 
Neilgi pēc Latvijas Republikas neatkarības atjaunošanu tika atjaunots arī ziemeļvidzemes laikraksts "Ziemeļlatvija". Ar atgūto nosaukumu tas iznāk kopš 1992. gada maija.

Laikraksta redaktori:
Periods  Redaktors 1992. g. IV — 2000. g. V  Vents Armands Krauklis 2000. g. V — 2002.g. IV  Astra Nagle Kopš 2002. gada aprīļa  Ingūna Johansone (Plūme)

 Atsauces 

Kategorija:Latvijā izdotie laikraksti
Kategorija:Reģionālie laikraksti
Kategorija:Valka
Kategorija:Laikraksti latviešu valodā